Mirzeno

Mirzenoa (edo β-mirzenoa) monoterpenoide bat da, lipido saponifikaezina beraz.

Jatorria 
Hainbat landareren olio usaintsuetan agertzen da, hala nola, ereinotza, kalamua, ezkaia, perrexila eta lupulua, baina ekoizpenerako Myrcia generoa erabiltzen da, eta hortik datorkio izena.

Ekoizpena 
Landareek geraniolaren deshidratazioz sortzen dute mirzenoa baina ekoizpen industrialean trementinatik ateratako β-pinenoa moldatzen dute pirolisi bidez, 400 °C-tara ezarriz.

Erabilerak 
Lurrin industrian erabiltzen da nagusiki. Usain atsegina du baina airean ezegonkorra da eta berehala polimerizatzen da, horregatik alkifenolak eta tokoferolak gehitzen zaizkio.

Medikuntza tradizionalean ere erabiltzen da bere ezaugarri analgesikoengatik. Laborategietako saguak mirzeno dosi handiak emanez lokartzen dira.

Erreferentziak

Kanpo estekak 

Monoterpenoak
Aromatizatzaileak